དེ་སྔ་ང་འབྲས་སྤུངས་སུ་ཡོད་སྐབས་ལྷ་ས་འཕྲུལ་སྣང་གཙུག་ལག་ཁང་དང་ཕོ་བྲང་པོ་ཏ་ལར་བོན་གྱི་སྐུ་བརྙན་དང་གསུང་རབ་ཉར་ཚགས་བྱས་ཡོད་པའི་གོ་ཐོས་ཙམ་ལས་དངོས་སུ་མཐོང་མ་བྱུང་།འོན་ཀྱང་སྤྱི་ལོ་༡༩༩༦ལོར་ང་པོ་ཏ་ལར་གནས་མཇལ་དུ་ཕྱིན་སྐབས་དེ་གར་བོད་ཀྱི་་རིག་གཞུང་འགྲེམ་སྟོན་ཞིག་བཤམས་འདུགདེའི་ནང་བོན་གྱི་དཔེ་རྙིང་གསེར་བྲིས་མ་པོ་ཏི་གསུམ་ཡོད་པ་དང་པོ་ཏི་གཅིག་གི་ཁ་ཤོག་གསེར་བྲིས་མ་དེ་སྒོ་ཕྱེད་ནས་སྟོན་འདུག༏དེའི་ངོས་ལ་ཡིག་འཕྲེང་གསུམ་ཡོད་པ་འདི་ལྟར་འདུག།༼གཏོ་གཤེན་འབྲང་སྐུ་ལ་ཕྱག་འཚལ་ལོ།བོན་འཕྲུལ་ངག་བདེན་པ་འདི་ནི།སྙིང་ཏིག་གཏོ་སྐྱ་སིལ་མ་ཞེས་བྱ་བ།སྲིད་པ་ཡབ་ལྷ་གདལ་དྲུག་གི།ལྷ་མཁར་སྲིད་མཁར་ཕྱ་མཁར་གསུམ་ཡོ་བ་བཅོས་པའི་གཏོར་སྐུ་ལ་འཚལ་ལོ།ཡབ་ལྷ་གདལ་དྲུག་གི་ཚངས་་་་་་་༽བོན་དཔེ་གསེར་བྲིས་མ་འདི་ཚོ་གངས་ལྗོངས་གནས་མཆོག་ཕོ་བྲང་པོ་ཏ་ལ་ཞེས་པའི་དེབ་ཀྲུང་གོ་ཡུལ་སྐོར་དཔེ་སྐྲུན་ཁང་གིས་སྤྱི་ལོ་༡༩༩༦ལོར་དཔར་སྐྲུན་བྱས་པའི་ལྡེབ་༡༧༥ལ་གསལ།